একটি আসনের জন্য তো দল একাধিক মনোনয়ন দিতে পারে না। ফলে যারা মনোনয়ন পেল না, তখনই তাদের মধ্যে পারস্পরিক রেষারেষি চরম রূপ ধারণ করবে। এই অনুচরবর্গের পরিচয় যখন একই দলের এবং তাদের অপ্রতিরোধ্য ক্ষমতা সেই নেতা কিংবা দলের জন্যই বুমেরাং হয়ে ধরা দেবে। দলের জন্য যা ক্ষতিকর, তা দল তো বটেই পুরো শাসন ব্যবস্থার মাঝেই একটা ফাটল ধরিয়ে দেবে। তাই তৃণমূলের নির্বাচনে স্বচ্ছতা না থাকলে দিন দিন আমরা রাজনৈতিক সংস্কৃতির যে ভিত, তাকেই ভেঙে ফেলবো।